
/ መግቢያ
ከተማ አስተዳደሮች ለነዋሪዎቻቸው በርካታ አገልግሎቶችን እያቀረቡ እንደሆነ ይታወቃል፡፡ ይሁን እንጂ የአገልግሎቶቹ አቅርቦት ቅልጥፍና፣ ውጤታማነት፣ ግልፅነትና ተጠያቂነት የሚጎድለው ከመሆኑ በተጨማሪ ከክልል ወደ ክልል እና ከከተማ ወደ ከተማ ወጥነት የሌለው በመሆኑ የዜጎችን የመልካም አስተዳዳር ጥያቄን በአግባቡ ከመመለስ አንፃር ሰፊ ክፍተት ያለው ነው፡፡ ምንም እንኳ ከመልካም አስተዳደር መርሆዎች አንዱ አገልግሎቶችን ቀልጣፋ፣ ግልፅ፣ ውጤታማ፣ የጥራት ደረጃውን በጠበቀ እና የዜጎችን ፍላጎት መሰረት ባደረገ አኳኋን ማቅረብ ተገቢ ቢሆንም ከተማ አሰተዳደሮቻችን ወደዚያ ደረጃ  ለመድረስ ገና ብዙ የሚቀራቸው ናቸው፡፡ 
በከተሞቻችን ከሚሰጡት የማዘጋጃ ቤታዊ አገልግሎቶች አንዱ የእሳትና ድንገተኛ አደጋ መከላከል፣ ዝግጁነት፣ ምላሽ አሰጣጥና መልሶ የማቋቋም አገልግሎት ቢሆንም ነባራዊው ሁኔታ ሲታይ ግን የአገልግሎቱ አቅርቦት እጅግ በጣም ዝቅተኛ ወይም በአብዛኞቹ ከተሞች የሌለ በመሆኑና የከተሞቻችን ዕድገት በራሱ ከሚፈጥረው የቴክኖሊጂዎችና የኢንዱስትሪዎች መስፋፋት እንዲሁም ከተጨናነቀ አኗኗር ጋር በተያያዘ ህይወትና ንብረት ለእሳት አደጋ ያለው ተጋላጭነት አሳሳቢ እየሆነ በመምጣቱ እቅድ አውጥቶ መንቀሳቀስ  አስፈላጊ ሆኖ ተገኝቷል፡፡ በመሆኑም የከተማ እሳትና ድንገተኛ አጋዎች  መከላከልና  መቆጣጠር ቡድን በ2019 የሚፈጸም እቅድ  አዘጋጅቷል፡፡ አለማውም ህይወትንና ንብረትን ከእሳት አደጋ ተጋላጭነት በመታደግ ምቹ የኑሮና የሥራ አካባቢ በመፍጠር የተያያዝነውን ፈጣን የከተሞችን ዕድገት ቀጣይና ዘላቂ ማድረግ ነው፡፡ በመሆኑም   በ2019 በጀት ዘመን ይህንን እቅድ በመተግበር በከተሞቻችን ከእሳትና ድንገተኛ  አደጋ ጋር በተያያዘ የሚታየውን ክፍተት ለመሙላት እንደ አንድ ጠቃሚ መሣሪያ ሆኖ እንደሚያገለግል ታምኖበታል፡፡





1. የቡድን  ራዕይ፣ ተልዕኮ፣ እሴቶች፣ የአሰራር መርሆዎች እና ስልጣንና ተግባር

· የእሳትና ድንገተኛአደጋዎች ቡድን  የእራሱ የሆነ ጣቢያ ያለው በሰው ሀይልና በማቴሪያል የተሟላ ከከተማው እድገት ጋር ተመጣጣኝ የሆነ የእሳትና ሌሎች ድንገተኛ አደጋዎችን በቀላሉ መቆጣጠር የሚያስችል ቁመና ላይ የደረሰና የተያያዝነውን ፈጣን የከተሞች እድገት ቀጣይና ዘላቂ ሆኖ ማየት
1.2 ተልዕኮ / Mission /
· ህይወትንና ንብረትን ከእሳት አደጋ ተጋላጭነት በመታደግ ምቹ የኑሮና የሥራ አካባቢ በመፍጠር የተያያዝነውን ፈጣን የከተሞችን ዕድገት ቀጣይና ዘላቂ ማድረግ ነው
1.3  ዕሴት፡- 
· ሙያዊ ብቃት፡- ያለ ክንፍ መብረር ያለ ሙያ መክበር አይቻልምና በሙያ ብቃት እንክበር፤
· አገልጋይነት፡- መታዘዝ ከመስዋዕትነት ይበልጣልና ምርጫችን አገልጋይነት ነው፤
· ባህልን መጠበቅ፡- የሰው ወርቅ አያደምቅምና በራሳችን ባህል እንደምቃለን፤ እንጠበቃለን፤
· ሕግን ማክበር፡- አበው በህግ አምላክ ብለው እንደተገዙለት እኛም ለህግ እንገዛለን፤
· ሕዝባዊ ወገንተኝነት፡- ከባህር የወጣ ዓሳ ላለመሆን ሕዝባዊ ወገንተኝነትን አጥብቀናል፤
· አርበኝነት፡- ከመቃብር በላይ ስም ይቆማልና አርበኝነት መለያችን ነው፤
· ሀብትን በአግባቡና በቁጠባ መጠቀም፡- ብልህ የዓመቱን፣ ሞኝ የእለቱን ነውና እንደ ብልሆች ሀብትን በአግባቡ ቆጥበን እንጠቀማለን፤
· ለልዕለ ሐሳብ ተገዥነት፡- መልካም ሃሳብ ወንዝ ያሻግራልና ልዕለ ሐሳብ ይገዛናል፤
· ግብ ተኮር፡- መድረሻውን ያላወቀ የትም ይገኛልና ትኩረታችን ለግቦቻችን ይሁን ብለናል፤
· ብዝሐነትን መቀበል፡- ልዩነታችን ውበት ነውና ብዝሐነትን ተቀብለናል፤
· ምርምርና ፈጠራ፡- ቋጠሮ መፍታት ከውሉ እንዲሉ ምርምርና ፈጠራን ለችግራችን መፍቻ አድርገናል፤
· ቅንጅታዊ አሠራር፡- ድር ቢያብር አንበሳ ያሥር ነውና ቅንጅታዊ አሠራር እሴታችን ነው፤
· ግልፅነትና ተጠያቂነት፡- አለባብሰው ቢያርሱ በአረም ይመለሱ በመሆኑ ግልፅነትና ተጠያቂነት እሴታችን ነው፡፡

  1.4  የአሠራር መርሆዎች/Basic Principles/
 ሰፋፊ የንቅናቄ መድረኮችን በማካሄድ ተልዕኮዎቻችንን በጥራትና በፍጥነት መወጣት የሚችል የለውጥ/የልማት ኃይል እንገነባለን
የዜጎች እርካታና አመኔታ የውጤታችን መለኪያ ነው
 የአገልግሎት አሰጣትን ፍትሀዊ፣ቀልጣፋና ውጤታማ እናደርጋለን
 ህብረተሰቡ በሁሉም የልማት መስኮች ላይ በንቃት እንዲሳተፍ ትኩረት ሰጥተን እንሰራለን
 የግል ባለሀብቶችና የባለድርሻ አካላት የዘርፉ ተልዕኮ ወሳኝ ማሳኪያ አጋሮቻችን በመሆናቸው በጋራ እንሰራለን
 የስራ ክብርን፣መልክም ስነምግባርንና አርዓያነትን በማሳደግ የስራ ቡድን አሰራርን እናጠናክራለን
[bookmark: _Toc494373936]2  የቁልፍ ተግባራት ዕቅዶች 
 ግብ 1፡- የአመለካከት፣ የክህሎት፣ የአሰራርና አደረጃጀት እንዲሁም የግብዓት ማነቆዎችን በመፍታት በእሳትና ድንገተኛ አደጋዎች  አገልግሎት አሰጣጥ የተገልጋዩን እርካታ 95% ማድረስ
ተግባር1.  በየ 2 ሳምንቱ በቡድኑ የተከናወኑ ተግባራትን መሰረት በማድረግ 24 ጊዜ ውይይት ይካሄዳል
ተግባር 2. እያንዳንዱ ፈፃሚ የእርስ በርስ የመማማር ባህልን በማሳደግ የእውቀትና ክህሎት ሽግግር ለማድረግ በዕቅድ ዘመኑ 12 ጊዜ  ይካሄዳል
ተግባር 3. የ6 ወር እቅድ ለሰራኞች ይሰጣል/2/
 ተግባር 4. ከ6ወር የተቀዳ የወር እቅድና ግብረ መልስ ለሰራተኞች እንዲሰጥ ይደረጋል/12ጊዜ/ 
ተግባር 5.በየሩብ አመቱ አጠቃላይ በጽ/ቤት ደረጃ የቡድኑ ስራ ይገመገማ/4ጊዜ/
ተግባር 6. በየሩብ አመቱ ኮኮብ ሠራተኛን እንዲመረጥ ይደረጋል/4ጊዜ/
ተግባር 7.ለሁሉም የቡድኑ ፈፃሚዎች የወር አቅድ አፈጻጸም እንዲገመገም  ይደረጋል፡፡
ተግባር 7.ፈፃሚዎች የሚያቀርቡትን ሪፖርት መሠረት በማድረግ የዕቅድ አፈፃፀማቸውን በመገምገም የባለሙያዎችን ደረጃ በየሩብ አመቱ ያስቀምጣሉ፤
ተግባር 8.ሁሉም ባለሙያወች በአንድ የስራ ቡድን አደረጃጀት እንዲደራጁ ይደረጋል፡፡





ግብ 2፡- የቡድኑን ተልዕኮ ለማሳካት የሚያስችል ግብዓት በበቂ መጠን፣ በወቅቱ   ማቅረብ፣ 
     ተግባር 1. ለሁሉም ባለሙያወች የአላቂና ቋሚ ዕቃወች 100 % እንዲሟላ ይደረጋል
ግብ 3.   የአሳት አደጋን  በመከላከልና በመቆጣጠር የከተማችን ህዝብ ህይወትና  ንብረት መጠበቅ
· ሰራተኞች 24 ሰዓት ዝግጁ ሆነው እንጠብቁ ማድረግ 
· መኪናው 24 ሰዓት ውሃ ሞልቶ እንዲቆም ማድረግ 
· ሁሉም የእሳት ማጥፊያ መሳሪ ዝግጁ እንዲሆኑ ማድረግ 
· መኪናው  በወቅቱ ጥገና እንዲያገኝ ማድረግ 
ተግባር፡- 1  ለ15000 ነዋሪዎች  በእሳት አደጋ መከላከልና መቆጣጠር ዙሪያ  የግንዛቤ ፈጠራ ስራ መስራት የእሳት አደጋን ስልክ ማስተዋወቅ
· የግንዛቤ ማስጨበጫ ሰነድ ማዘጋጀት
· ቡረሸር/በራሪ ወረቀት/ ማዘጋጀት
· በሚዲያ ለህብረተሰቡ ግናዛቤ መፍጠር 
ተግባር፡2   የወሃ መቅጃ ሀይድራንት/Fire hydrants/ በቁጥር 2 ማዘጋጀት 
· በጀት እንዲመደብ ማድረግ
· የውሃ መቅጃ ሀይድራንት የመረጣ ስራ መስራት /አይነቱን መምረጥ/fire hydrant or pillar hadrant/
· የውሃ መቅጃ ሀይድራንት መትከያ ቦታ መምረጥ
· የውሃ መቅጃ ሀይድራንት የተከላ ስራ መስራት
      


ተግባር ፡- 3 ለእሳት አደጋ ተጋላጭ የሆኑ አካባቢዎችን መለየት 
ተግባር፡- 4 የእሳት አደጋ  መከላከያ ያላቸውን ድርጅቶች መለየት 
ተግባር፡-5 ለጽዳትና ለልዩ ልዩ የልማት ስራዎች 1000000 ሊትር ውሃ መስጠት 
· የሚሰጣቸውን ድርጅቶች  መለየት
ተግባ 5 ለእሳት አደጋ ሰራተኞች ስልጠና መስጠት /ብዛት 9/ 

	ተ.ቁ
	ስትራቱጅክግቦች
	መለኪያ

	1ኛ
	2ኛ
	3ኛ
	4ኛ
	ፈጻሚ

	
	የአሳትና ድንገተኛ አደጋዎችን በመከላከልና በመቆጣጠር የከተማውን ህዝብና ንብረት ከድገተኛ ቃጠሎ መጠበቅ   
	
	
	
	
	
	
	

	1
	 በእሳት አደጋ መከላከልና መቆጣጠር ዙሪያ  ለህብረተሰቡ የግንዛቤ ፈጠራእና የእሳት አደጋ ስልክን ማስተዋወቅ 
	በቁጥር
	15000
	2000
	5000
	6000
	2000
	 በእሳት አደጋ ግብረሃይል

	2
	የውሃ መቅጃ ሀይድራንት/Fire hydrants/ ማዘጋጀት
	
	2
	--
	2
	
	
	ጽ/ቤቱ

	3
	ለእሳት አደጋ ተጋላጭ የሆኑ አካባቢዎችን መለየት 

	በቁጥር
	5
	
	5
	
	
	በቡድኑ 

	4
	የእሳት አደጋ  መከላከያ ያላቸውን ድርጅቶች መለየትና የገጠሟቸው የእሳት ማጥፊያ መሳሪያዎች መስራታቸውን ማረጋገጥ 

	በቁጥር
	6
	
	3
	3
	
	በቡድኑ

	5
	ለእሳት አደጋ ሰራተኞች ስልጠና መስጠት /ብዛት 

	በጊዜ
	1
	
	1
	
	
	በቡድኑ

	6
	ለጽዳትና ለልዩ ልዩ የልማት ስራዎች ውሃ መስጠት 

	ሊትር
	100000
	25000
	25000
	25000
	25000
	ከጽ/ቤት ሃላፊው ትዛዝ ሲሰጥ






የአፈፃፀም ክትትል፤ ግምገማና ምዘና ስርዓት
· የአፈፃፀም ክትትልና ግምገማ ፈፃሚዎችን በስራቸው ላይ የበለጠ እንዲሻሻሉ ከዕቅድ አንስቶ እስከ ትግበራ ድረስ ድጋፍ የሚሰጥበት፣ ከቡድኑ ተልዕኮ አንፃር የተከሰቱ የለውጥ ሁኔታዎች ላይ የጋራ መግባባት የሚደርስበት እና ለበለጠ ውጤታማነት አመች ሁኔታ የሚፈጠርበት ሂደት ነው፡፡ በመሆኑም የተዘጋጀው  ዕቅድ ውጤታማነትና ቀጣይነትን ለማረጋገጥ፣  ተግባራዊ ለማድረግ፣ ለቀጣይ የስራ አፈፃፀም መሻሻል ግብዓት ለመስጠት፤ ወቅቱን የጠበቀ የአፈፃፀም ሪፖርት ለማቅረብ፣ የዳሰሣ ጥናት በማካሄድ ውጤትን መገምገም እንዲሁም የአካል ምልከታ ማድረግን ያካትታል፡፡ይህ ስርዓት ከተቀመጡ ግቦችና የአፈፆፀም መለኪያዎች አንፃር ውጤቶች እውን መሆናቸውን ማረጋገጥ እና ስራዎች በተገቢው መንገድ እየተካሄዱ መሆናቸውን፣ በአፈፃፀም ስኬት ጠቋሚ መለኪያዎች አማካኝነት ፈትሾ ለችግሮች ፈጣን መፍትሔ መስጠት ላይ ያተኩራል፡፡ 
የክትትል ስርዓት
· በበጀት አመቱ  በዕቅዱ የተቀመጡት ተግባሮች በሚፈለገው ደረጃና ሁኔታ እየተከናወኑ መሆኑን መለየትና በየወቅቱ ተገቢውን የማስተካከያ እርምጃ መውሰድ ይገባል፡፡ የክትትል ስርዓቱ በአካል፣ በዳሰሣ ጥናትና ከሪፖርት በሚገኝ መረጃ ላይ የተመሰረት ሲሆን አንድ ስራ በታቀደው ጊዜ፤ ጥራት መጠንና ወጪ ውጤት እየተመዘገበ መሆኑን ለማረጋገጥ በተቀመጡ አመልካቾች ላይ መረጃን በስርዓት ለመሰብሰብ፣ ለማጠናቀር፤ ለመተንተንና ለመተንበይ  የሚያስችል ነው፡፡ 
· በየደረጃው የተያዙ ግቦች በተቀመጠላቸው የስራ የጊዜ፤ ሰሌዳ እና በጀት መሰረት እየተካሄዱ መሆኑን ክትትልና ድጋፍ ይደረጋል፡

የግምገማ ስርዓት
· ግምገማ ወቅታዊ የሆነ አፈፃፀምን በመመዘን ጥንካሬዎችንና ድክመቶችን እንዲሁም ችግሮችን በመለየት እና ተገቢ መፍትሄ በመስጠት  በዕቅዱ የተቀረፁ አጠቃላይ የሆኑ  ግቦችና ውጤቶችን ተግባራዊ ለማድረግ ፋይዳው የጐላ ነው፡፡ ግምገማ የዕቅዱን ስኬቶች በመለየት ግቦች የተሣኩ መሆናቸውን ለማሣየት፣ እየተሰሩ ያሉ ተግባራት ያስቀመጥናቸውን ግቦች ስለማሣካታቸው፤ የዕቅዱ አተገባበር በአመራሩና በፈፃሚው ግቦችን ከማሳካት አኳያ ውጤታማ ስለመሆኑ በአጠቃላይ እየመጣ ያለውን ለውጥ ለማረጋገጥ እና የዜጐችን ተጠቃሚነት እንዲጐለብት ለማድረግ ነው፡፡ በመሆኑም የግምገማ ስርዓቱ የሚከተላቸው ሂደቶች ከዚህ በታች ተዘርዝረዋል፡፡
· በየ 15 ቀኑና የወሩና እንዲሁም  በየሩብ ዐመቱ ስራዎችን በመገምገም ለጽ/ቤቱ  ሪፖርት ይደረጋለ
· በየወሩ በማኔጅመንት ኮሚቴ  የስራ አፈፃፀም ግምገማ የደረጋል 
· በየ15 ቀኑ ቡድኑ  ከፈፃሚዎች ጋራ በመሆን የዕቅድ አፈፃፀማቸውን ይገመግማሉ 
· በየሩብ አመቱ  በአጠቃላይ ሰራተኞች የዕቅድ አፈፃፀሙን ይገመግማል፡፡ 
የአፈፃፀም ምዘና(የነጥብ አሰጣጥ)
በተቋሙ፣ በቡድኑ እና በፈፃሚ ደረጃ የአፈፃፀም ደረጃዎችን እንደሚከተለው ቀርቧል፡፡
1. በጣም ከፍተኛ (ደረጃ 5) በውጤት ተኮር ዕቅድ ካስቀመጣቸው ኢላማዎች ከ95%--100% ከፈፀመ፤
2.  ከፍተኛ (ደረጃ 4) በውጤት ተኮር ዕቅድ ካስቀመጣቸው ኢላማዎች ከ80% -94.99% ከፈፀመ፤
3. መካከለኛ (ደረጃ 3) በውጤት ተኮር ዕቅድ ካስቀመጣቸው ኢላማዎች ከ65% -- 79.99% ከፈፀመ፤
4. አጥጋቢ (ደረጃ  2) በውጤት ተኮር ዕቅድ ካስቀመጣቸው ኢላማዎች ከ50%--64.99 ከፈፀመ፤
5. ዝቅተኛ (ደረጃ1) በውጤት ተኮር ዕቅድ ካስቀመጣቸው ኢላማዎች ከ50 በታች  ከፈፀመ፤



